Document ID: 32006D0663

SKLEP SVETA
z dne 19. junija 2006
o prilagoditvi Akta o pristopu Bolgarije in Romunije glede razvoja podeželja
(2006/663/ES)
SVET EVROPSKE UNIJE JE -
ob upoštevanju Pogodbe o pristopu Bolgarije in Romunije, podpisane v Luxembourgu dne 25. aprila 2005, in zlasti člena 4(3) Pogodbe,
ob upoštevanju Akta o pristopu Bolgarije in Romunije in zlasti člena 22 Akta,
ob upoštevanju predloga Komisije,
ob upoštevanju mnenja Evropskega parlamenta (1),
ob upoštevanju naslednjega:
(1)
Uredba Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (2) vnaša spremembe v pravni red Skupnosti, na katerem so temeljila pristopna pogajanja z Bolgarijo in Romunijo.
(2)
Zato je treba Akt o pristopu Bolgarije in Romunije prilagoditi, da bo združljiv z Uredbo (ES) št. 1698/2005.
(3)
Prehodne in izvedbene določbe, ki zadevajo obdobje načrtovanja programov razvoja podeželja z začetkom dne 1. januarja 2007, je treba sprejeti v skladu s postopkom iz člena 90(2) Uredbe (ES) št. 1698/2005. Navedbe v postopkovnih določbah iz Akta o pristopu Bolgarije in Romunije je treba ustrezno prilagoditi.
(4)
Ko sta dosegla politično soglasje o Uredbi (ES) št. 1698/2005, sta se Svet in Komisija v skupni izjavi glede Bolgarije in Romunije dogovorila, da do leta 2013 podaljšata ukrep o svetovalnih storitvah iz Priloge VIII k Aktu o pristopu Bolgarije in Romunije glede opravljanja svetovalnih storitev za kmete, ki prejemajo podporo za delno samooskrbo. Akt o pristopu je treba prilagoditi, da bi se upošteval ta dogovor -
SKLENIL:
Člen 1
Akt o pristopu Bolgarije in Romunije se spremeni:
1.
v členu 29 se drugi stavek nadomesti z:
„Če so s tem v zvezi potrebni posebni prehodni ukrepi, se ti sprejmejo v skladu s postopkom iz člena 90(2) Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (3).
(3) UL L 277, 21.10.2005, str. 1. Uredba, kakor je bila spremenjena z Uredbo (ES) št. 1463/2006 (UL L 277, 9.10.2006, str. 1)“;" 						
2.
člen 34 se spremeni:
(a)
odstavek 1 se nadomesti z:
„1. Poleg predpisov o razvoju podeželja, veljavnih na dan pristopa, se določbe iz oddelkov I, II in III Priloge VIII uporabljajo za Bolgarijo in Romunijo v obdobju 2007-2009, razen točke D oddelka I navedene priloge, ki se glede opravljanja svetovalnih storitev za kmete, ki prejemajo podporo za delno samooskrbo, uporablja tudi za obdobje 2010-2013. Posebne finančne določbe iz oddelka IV Priloge VIII pa se za Bolgarijo in Romunijo uporabljajo skozi celotno programsko obdobje 2007-2013.“
;
(b)
odstavek 3 se nadomesti z:
„3. Po potrebi se po postopku iz člena 90(2) Uredbe (ES) št. 1698/2005 sprejmejo izvedbena pravila za uporabo določb Priloge VIII.“
.
Člen 2
Ta sklep se pripravi v angleškem, češkem, danskem, estonskem, finskem, francoskem, grškem, irskem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem, švedskem, bolgarskem in romunskem jeziku, pri čemer je vseh triindvajset besedil enako verodostojnih.
Člen 3
Ta sklep začne učinkovati 1. januarja 2007, pod pogojem, da začne veljati Pogodba o pristopu Bolgarije in Romunije.
V Luxembourgu, 19. junija 2006

Labels: 18
15
19
6